Infoboks Vejle Boldklub - FC København Superligaen Grundspil (27/09) YouBet 4,75 4,00 1,69 Bet25 4,70 3,95 1,70

Vejle Boldklub har skrevet kontrakt med 33-årige Anders Egholm, som efter den forgangne sæson stoppede i Hobro.

Anders Egholm har skrevet kontrakt med Vejle Boldklub. Den store forsvarsspiller kvittede efter sæsonen Hobro, men nu har han altså takket ja til et tilbud fra Vejle Boldklub.

- Anders Egholm er en fighter af Guds nåde. Han har en stærk fysik og er en ledertype, der ikke er bange for at få mudder på knæene. Han kommer med en stor rutine og skal være med til at skabe et stærkt omklædningsrum, siger sportschef Steen Thychosen på klubbens hjemmeside.

Anders Egholm så ellers ud til at være på vej til AC Horsens. Forsvarsspilleren trænede således med under Bo Henriksen og fik også en træningskamp i benene for de gule i sidste uge.